Kerala Rains ഡാമുകള് നിറയുന്നു മുന്കരുതലില് എറണാകുളം ജില്ല കൊച്ചി: ഇടുക്കിയില് ഓറഞ്ചും ഇടമലയാറില് നീലയും അലര്ട്ടിലേക്ക് ജലനിരപ്പെത്തിയതോടെ എറണാകുളം ജില്ലാ ഭരണകൂടം യുദ്ധകാലാടിസ്ഥാനത്തില് മുന്കരുതല് നടപടികളിലേക്ക്. ഇതിന്റെ ഭാഗമായി ജില്ലാ കലക്ടര് ജാഫര് മാലിക്ക് വിളിച്ചുചേര്ത്ത യോഗത്തില് എല്ലാ വകുപ്പുകളുടേയും സേനകളുടെയും ജില്ലാ മേധാവികള് പങ്കെടുത്തു.അണക്കെട്ട് തുറക്കുന്ന സാഹചര്യമുണ്ടായാല് വെള്ളം കയറുന്ന പ്രദേശങ്ങളില് മുന്നറിയിപ്പ് നല്കാനുള്ള നടപടി കഴിഞ്ഞ ദിവസം രാത്രി തന്നെ ആരംഭിച്ചു. ജില്ലാ കളക്ടറുടെ ഫേസ്ബുക്ക് പേജിലും അപ്പപ്പോള് അറിയിപ്പുകള് നല്കുന്നുണ്ട്.ഇടുക്കി, ഇടമലയാര്, മലങ്കര, ഭൂതത്താന്കെട്ട് ഡാമുകളിലെയും നദികള്, തോടുകള് എന്നിവയിലെയും ജലനിരപ്പ് കളക്ടറേറ്റിലെ അടിയന്തര കാര്യനിര്വഹണ കേന്ദ്രത്തില് സൂക്ഷ്മനിരീക്ഷണത്തിലാണ്. ആലുവ, മുവാറ്റുപുഴ, കോതമംഗലം, പറവൂര് താലൂക്കുകളിലെ തീരവും താഴ്ന്ന പ്രദേശങ്ങളും കേന്ദ്രീകരിച്ച് ഉചിതമായ സ്ഥലങ്ങളില് താല്ക്കാലിക ക്യാമ്ബുകള് സജ്ജമാണ്.പ്രവര്ത്തനങ്ങള് ഏകോപിപ്പിക്കാന് പോലീസ്, അഗ്നിരക്ഷസേന, റെവന്യൂ, പഞ്ചായത്ത് വകുപ്പുകള്ക്ക് കളക്ടര് നിര്ദേശം നല്കി. ക്യാമ്ബുകളില് ആരോഗ്യവകുപ്പിന്റെ സേവനവും ഉറപ്പാക്കും. കോവിഡ് രോഗികളെയും രോഗലക്ഷണം ഉള്ളവരെയും കോവിഡ് കെയര് സെന്ററുകളിലേക്ക് മാറ്റും.പറവൂര്, ആലുവ താലൂക്കുകളില് കണ്ട്രോള് റൂം പ്രവര്ത്തനം ആരംഭിച്ചു. ഇന്ന് ഉച്ചയ്ക്ക് ഒരു മണിക്ക് മന്ത്രി പി. രാജീവ് ആലുവ താലൂക്ക് ഓഫീസില് ഉദ്യോഗസ്ഥരുടെ യോഗം ചേര്ന്ന് ഒരുക്കങ്ങള് വിലയിരുത്തും.ആളുകളെ മാറ്റിതാമസിപ്പിക്കേണ്ട സാഹചര്യം ഉണ്ടായാല് ഗതാഗത സൗകര്യം ക്രമീകരിക്കാന് ആര്.ടി.ഒ.ക്ക് കളക്ടര് നിര്ദേശം നല്കി. തടസങ്ങള് നീക്കുന്നതിനുള്ള എസ്കവേറ്ററുകളും, സമാന വാഹനങ്ങളും ഏര്പ്പെടുത്തും. ടോറസ് ലോറികളും സജ്ജീകരിക്കും. ഇന്നും വരും ദിവസങ്ങളിലും നദിയിലെ ജലപ്രവാഹത്തെ ബാധിക്കുന്ന രീതിയില് വേലിയേറ്റമുണ്ടാകില്ലെന്നാണ് വിലയിരുത്തല്.പെരിയാറിലെ ജലനിരപ്പ് മുന്നറിയിപ്പ് നിരക്കിലും താഴെയാണെന്ന് അധികൃതര് വ്യക്തമാക്കി. ഭൂതത്താന് കെട്ട് ബാരേജിന്റെ എല്ലാ ഷട്ടറുകളും തുറന്നു വച്ചിരിക്കുകയാണ്. പാതാളം, കണക്കന് കടവ് എന്നിവ അടക്കമുള്ള ബണ്ടുകളും സ്ളൂയിസ് ഗേറ്റുകളും തുറന്ന് ജലപ്രവാഹം സുഗമമാക്കിയിട്ടുണ്ട്.അതേസമയം ജില്ലയിലെ കിഴക്കന് മേഖലയില് കഴിഞ്ഞ ദിവസങ്ങളില് ശക്തമായ മഴയുണ്ടായിരുന്നു. എന്നാല് കാര്യമായ നാശനഷ്ടങ്ങള് റിപ്പോര്ട്ട് ചെയ്തിട്ടില്ല. മഴയുടെ ശക്തി കുറഞ്ഞെങ്കിലും മൂവാറ്റുപുഴയാറിലെ ജലനിരപ്പില് മാറ്റമില്ല.കനത്ത മഴയെ തുടര്ന്ന് പൂയംകുട്ടി പുഴയില് ജലനിരപ്പ് ഉയര്ന്നു. ഇതേത്തുടര്ന്ന് ഇവിടേയ്ക്കുള്ള ഏക യാത്രാ മാര്ഗ്ഗമായ മണികണ്ഠന് ചാല് ചപ്പാത്ത് മുങ്ങി ഗതാഗതം നിലച്ചിരിക്കുകയാണ്. രണ്ട് ആദിവാസി കുടികളും മണികണ്ഠന് ചാല് നിവാസികളും ഇതോടെ ഒറ്റപ്പെട്ടു. ജില്ലയുടെ തീര മേഖലകളില് ഉള്ളവരോട് ജാഗ്രത പുലര്ത്തണമെന്ന് ജില്ലാ ഭരണകൂടം ആവശ്യപ്പെട്ടിട്ടുണ്ട്.2018 ലെ മഹാപ്രളയം ഉണ്ടാക്കിയ ഭീതി ഒഴിയാത്ത എറണാകുളം ജില്ല, ഡാമുകള് നിറയുന്നതോടെ ആശങ്കയുടെ മുള്മുനയിലാണ്.Summary: Ernakulam district under strict vigil as dams are filling fast in heavy downpour